नेपाली प्लाष्टिक उद्योगहरूले चर्को करको मार खेप्नुपरिरहेको व्यवसायीहरूको भनाइ छ । यस क्षेत्रमा दक्ष जनशक्तिको अभाव पनि उत्तिकै छ । यस विषयमा अध्ययन तथा तालीमका लागि नेपालमा कुनै संस्था वा प्रतिष्ठान छैन । बढ्दो लोडशेडिङबाट पनि व्यवसायीहरू उत्तिकै आक्रान्त छन् । बिजुली आएको बेलामा पनि त्यसमा उतारचढाव बढी हुने र बीचबीचमा विद्युत् कट्ने हुँदा उद्योगीहरूले त्यसको ठूलो मूल्य खेपिरहनुपरेको टिवडेवालाले बताए । ‘उच्च तापक्रम दिएर पगालिएको प्लाष्टिक कहिलेकाहीँ अचानक विद्युत् रोकिँदा बिग्रिन्छ । यसले व्यवसायीलाई घाटामा पार्छ,’ उनले भने । विद्युत् आपूर्ति हुने समय थोरै भए पनि आपूर्ति गुणस्तरीय हुनुपर्ने उनको माग छ ।
